1930 અને 1940ના દાયકામાં સર ડોન બ્રેડમેને ક્રિકેટ જગત પર એકચક્રી શાસન કર્યુ. 1930માં તેણે ઈંગ્લેન્ડ વિરૂદ્ધ સાત ટેસ્ટની સિરીઝમાં હેડિંગ્લે ખાતે ત્રેવડી સદીની મદદથી કુલ 974 રન કર્યા. બ્રેડમેનની બેટીંગથી હેરાન પરેશાન ઈંગ્લેન્ડે 1932-33માં ઓસ્ટ્રેલીયા વિરૂદ્ધની ટેસ્ટ સિરીઝમાં બ્રેડમેનને નાથવા બોડીલાઈન બોલીંગનું ઘાતક હથિયાર અપનાવ્યું. ઈંગ્લેન્ડ તેના સહારે ટેસ્ટ સિરીઝ જીતવામાં તો સફળ રહ્યું. પરંતુ બ્રેડમેનના બેટને બ્રેક ન લગાવી શક્યું. બ્રેડમેન જીવલેણ બોલીંગનો સામનો કરતા 56ની એવરેઝથી સિરીઝમાં રન બનાવ્યા.